Downloaded from YTS.MX
Official YIFY movies site: YTS.MX
NETFLIXOV DOKUMENTARNI FILM
Želim postati kiša koja ispire krovove.
Želim postati val i odnijeti prošlost.
Želim postati vatra koja pali i čisti.
Ali ako ikako mogu, želim biti svoj.
Sad ću vam se predstaviti.
Ja sam Yin Yuguo.
Imam 16 godina.
Rođen sam i odrastao u Kunmingu u Kini.
Često sanjam da sam zmaj.
Da mogu ići bilo kuda,
vidjeti svijet
i naći svoj pravi dom.
STVORI/AŽURIRAJ DNEVNIK
Stvarno volim komunicirati na engleskom.
Volim širiti svoj vokabular. Zato vam sad svima pišem.
Jako volim književnost,
a većinom čitam knjige srednjoeuropskih i istočnoeuropskih autora.
Idem u drugi razred srednje škole
i osjećam se kao zmaj koji maše krilima u mračnoj tamnici.
Obožavam knjige poezije, posebno istočnoeuropske romantičare.
Ali većina ljudi kaže da su one beskorisne jer od njih nema koristi na ispitima.
Poznata poljska pjesnikinja rekla je:
„Apsurd pisanja poezije draži mi je od apsurda nepisanja poezije.”
E, meni je draži apsurd čitanja poezije.
Šumo, što si tako zabrinuta?
ZAŠTO NARIČEŠ, O ŠUMSKO STABLO
Nema vjetra i nema kiše
Ali tvoje grane pate
Znaš zašto sam zabrinuta?
Zato što ljeto uskoro odlazi
I moje lišće brzo pada
Svog sam sina znala zvati „čuvarom zvijezda”,
kao da je znao razgovarati samo sa svemirom.
GLAS CAI QING, YUGUOVE MAJKE
Nitko na Zemlji nije ga mogao razumjeti.
Bio je usamljen na poseban način.
Kao da je disao, ali nitko drugi nije čuo da postoji.
Srce me je boljelo
jer mogla sam samo pustiti da mi plače u naručju.
Držala bih ga u naručju i tapšala ga po leđima.
YUGUOVA MAJKA
Roditelji me jako vole i razumiju me,
ali bez studija u inozemstvu život ne može ići dalje.
YUGUOV OTAC
Nadam se četirima stvarima.
Prvo, da ću se moći nastaviti intelektualno obogaćivati.
Drugo, da ću moći uživati
u raznolikim kreativnim pothvatima
poput književnosti i umjetnosti.
Treće, da ću izvoditi vlastite kreativne aktivnosti
te pridonositi umjetnostima i kulturama svijeta.
I četvrto, da ću naći pravu ljubav u novom društvu.
MOTIVACIJSKO PISMO
Drago Ministarstvo obrazovanja Rumunjske,
ovim pismom želim objasniti zašto sanjam o studiju u Rumunjskoj.
Poštovana upravo Sveučilišta u Bacăuu.
Pozdrav! Učenik sam srednje škole iz Kine
i zanima me rumunjska kultura, a posebno Mihai Eminescu.
E-mail u kojem se Yuguo raspituje o mogućnosti studija u Rumunjskoj
bio je u mom sandučiću kad sam stigao na posao.
Moj je san doći u Rumunjsku,
domovinu književnosti mog srca,
da bih naučio Rumunjski i postao pravi književni radnik.
SVEUČILIŠNI ADMINISTRATOR
Ni u jednom e-mailu mladih koji žele studirati u ovdje
nije pisalo: „Zaljubljen sam u Rumunjsku.”
Odmah sam mu odgovorio
jer on je bio student kakvom sam se uvijek nadao.
Oduvijek sam znao da sam karpatski zmaj.
Nije li predivna slučajnost
što se moje sveučilište nalazi u podnožju Karpata?
Spremao se otići studirati u Rumunjsku.
Kako da ga zaštitim?
Ničime ga nismo ograničili.
Odlazio je živjeti slobodno,
ali svejedno sam htjela da bude zaštićen pod krilima majke kokoši.
Fotografirala sam ga kad smo krenuli prema zračnoj luci.
Nisam htjela biti otrcana ili sentimentalna,
ali bojala sam se da će mi previše nedostajati.
Studij u Rumunjskoj bio je njegova želja, što je dobra stvar.
Iako u srcu nisam htio da ode tako daleko,
nisam ga želio sprječavati.
Osjetila sam kako me gleda u retrovizoru s blagim osmijehom,
ali morala sam stisnuti zube i prikriti svoju bol.
Moja najveća pustolovina dosad.
Vrijeme je za odlazak u novu špilju
ODLAZAK U NOVU ŠPILJU - YIN YUGUO
Nalazi se više, sva je prostrana I svjetlom obasjana
Putem će biti snijega
I vjetra s visokog brijega
Ali ono što me zove poznam
I da moram otići znam
Mislim da se iznenadio
kad je stigao u grad od svega 200 000 ljudi poput Bacăua.
Ljudi ovamo ne dolaze. Ovo nije velik grad poput Bukurešta.
Ovdje stajete samo u prolazu ili kad nešto nije u redu.
Bok, majko. To je to.
Sveučilište Vasile Alecsandri u Bacăuu.
REKTORAT
Vidi ovu staru zgradu.
Ovo je, naravno, Eminescu.
Ovo je g. Adrian. Već ga znaš. Uvijek mi pomaže.
Ovo je moja predavaonica.
Ovo je gđa Drugă. Predaje rumunjsku gramatiku.
Ovo je sjajni g. Dănilă.
Bio mi je to prvi kontakt s Kinezom.
PROFESOR RUMUNJSKOG
Stranci ne dolaze učiti rumunjski.
PROFESORICA RUMUNJSKOG
Bar ne na naše sveučilište.
Čula sam da je na sveučilištu.
Vidjela sam visokog mladića.
PROFESORICA
Divila sam se…
PROFESORICA ENGLESKOG
…kako je uvijek uredno odjeven.
Uvijek u bijeloj košulji.
Do kraja zakopčanoj.
Savršeno izglačanoj.
Stalno je brisao ploču iako sam to obično radila sama.
Ponudio bi se da mi ponese laptop. Rekla bih da ne treba, ali ustrajao je.
Jednom sam mu rekao: „Oprosti što pitam,
ali koliko milijuna ljudi ima u tvom rodnom gradu?”
Kad mi je rekao da je pet puta već od Bukurešta,
pitao sam ga: „Zašto si onda došao u Bacău, u Rumunjsku?”
Volim Bacău.
YUGUOV BLOG
Vikendom volim zaspati prije same zore
i ustati uz blago sunce rumunjskog poslijepodneva.
S kravatom oko vrata i pospanih očiju
obuzdavam nadolazeći umor šalicom kave.
Ali moram još vježbati.
Što ti priželjkujem, slatka Rumunjska
Od svih Eminescuovih pjesama
bio je najviše privržen toj himni,
nazovimo je tako, Što ti priželjkujem, slatka Rumunjska.
Moja zemljo slave Zemljo za kojom žudim
Zamolio me da ga slušam dok je recitira.
Dvaput ju je izrecitirao i onda je molio mene da je izrecitiram.
Priželjkujem ti budućnost Veliku kao prošlost
Slatka Rumunjska, eto što ti priželjkujem
Pojavio se na Nacionalnom danu kulture u galeriji Alfa u Bacăuu.
MUZEOGRAFKINJA - POVIJESNI MUZEJ U BACĂUU
Mladi Kinez spustio se niz ulicu.
Stao je pred galerijom i pozdravio nas na rumunjskom.
FOTOGRAF
Što on želi?
Zabavio nas je.
Snimio sam taj komičan prizor.
Nosio je tradicionalnu kapu od karakula.
…da bismo proslavili ne samo našeg pjesnika Mihaija Eminescua,
nego i rumunjsku kulturu u cjelini.
Ljudi su bili bezvoljni. Bila je to dosadna manifestacija.
Došli smo reda radi.
Na pola manifestacije…
Dobar dan.
Danas kod sebe imam Eminescuovu pjesmu
Što ti priželjkujem, slatka Rumunjska.
Publika je bila fascinirana.
Cijela je prostorija zašutjela.
Što on radi ovdje? Kako zna rumunjski?
MUZEOGRAFKINJA
Vidjelo se da su ljudi zadivljeni…
SPISATELJ
…njegovim znanjem rumunjskog jezika.
Što ti priželjkujem, slatka Rumunjska
Moja zemljo slave Zemljo za kojom žudim
Smijte se sad ako možete.
Kad smo ga vidjeli, smijali smo se kao idioti.
Ali sve nas je zadivio.
SPISATELJ
Kao noćne zvijezde Kao zora dana
Živjela vječno U radosti i slavi
Gledao sam ga i slušao
i bio sam uvjeren
da se nalazim u prisustvu jednog nevjerojatnog stvorenja.
A sad, na kineskom.
Što ti priželjkujem, slatka Rumunjska
Upravo je to trebalo toj manifestaciji.
Da se mladi Kinez pojavi niotkuda i počne recitirati Eminescua.
Uklopio se.
Tražio je svoje mjesto među Rumunjima i u našoj kulturi.
Ali i mi smo trebali takvu osobu.
Da nas netko otkrije onako kako nas je Yuguo otkrio.
Slatka Rumunjska, eto što ti priželjkujem
Hvala vam!
Rekao je da je sin jedinac u obitelji sveučilišnih profesora.
Bilo mi je sjajno što mu je obitelj dopustila
da tako mlad otputuje tako daleko.
Iako je bio daleko od nas, ostvarivao je svoj cilj.
S velikom je radošću s nama dijelio svoja svakodnevna otkrića i sreću.
Ako imate priliku pažljivo promatrati vranu,
shvatit ćete da vrana ima predivno perje i stav.
YUGUOV BLOG
Vrane su u mom rodnom gradu rijetkost.
Bijela zima, bijela zima
PJESMA BEZ NASLOVA - YIN YUGUO
Visoko u nebu oblaci su teški
Zamućen prizor, zamućen prizor
Nemilosrdan kao zmajev plamen
Prvi je put vidio snijeg.
Bio je presretan.
Izašao bi kad bi noću sniježilo.
ZAŠTITAR U STUDENTSKOM DOMU
Sve je htio upiti.
Atmosferu, prirodu, zgrade, drveće, ptice.
SUSJEDA
Često sam razočaran…
Rumunjskom.
Ali on ju je doživljavao na potpuno drugi način
i pokazao mi da je Rumunjska zaista lijepa.
Počeo je dolaziti u naš muzej i bio je ozbiljniji od svih nas!
Obratili smo mu se na engleskom…
MUZEOGRAF
…ali njega je zanimao samo rumunjski.
Sve je htio znati.
Činilo se da je došao iz drugog doba.
Iznutra je bio nježan.
Takav sam dojam dobila. Da je…
čist.
Nešto je tražio
s tolikom žeđi i s tolikim intenzitetom.
Stvarno je želio otići u Alba Iuliju.
Putovanje do Alba Iulije pravi je pakao.
Ne znam puno ljudi u Bacăuu
koji bi uzeli zastavu i otišli vlakom do Alba Iulije,
i to 1. prosinca, kad je tako hladno.
Probudi se, Rumunju
Iz sna smrti
Nazvao nas je. Bio je jako uzbuđen.
Te noći nije mogao spavati.
Pjevao je rumunjsku himnu
cijelim putem do Alba Iulije.
Rekao je: „Sudjelovat ću u velikoj paradi.
Bit ću među svima, usred gomile.”
Ove godine cijela rumunjska ide u Alba Iuliju…
YUGUOV BLOG
…na stotu obljetnicu ujedinjenja.
Imao sam sreće sudjelovati u proslavi i dokumentirati je.
Živjela velika Rumunjska!
Upoznao sam Yuguoa u Alba Iuliji.
Imao je više zastava od svih nas.
Bio je pun emocija i sreće. Rekao je: „Zajedno ćemo proslaviti!”
Više se ne bojim samoće.
YUGUOV BLOG
Ovi su mi ljudi pokazali nevjerojatnu toplinu.
Pomažu mi i vjeruju mi,
iako nisam učinio ništa praktično za njihovu zemlju.
Samo sam pokazao koliko volim njihovu naciju.
-Da? -Zašto si došao ovamo?
Volim rumunjsku kulturu i književnost.
Došao sam slaviti sa svima. Sretan rođendan, Rumunjska.
Rumunjskoj i Rumunjima želim svijetlu budućnost.
-Odakle si? -Iz Kine. Da.
Kad netko dođe izdaleka…
SUDIONIK SLAVLJA U ALBA IULIJI
…i tako lijepo i jednostavno govori o vama…
Ne znam. To se ne događa.
Ljudi su me pozvali da kušam tradicionalnu hranu.
Razgovarali su sa mnom i smatrali me prijateljem.
Te sam noći bio tako sretan.
Evo ga. Njegov prvi objavljeni članak.
„1. prosinca, Alba Iulia”. Napisao Yin Yuguo.
Kad sam sretan, volim otići u park.
Kraljevstvo glavnog parka u Bacăuu pripada vranama.
YUGUOV BLOG
Neprestano se čuje zvuk udaranja krila.
Imam osjećaj da je zmaj napokon našao svoj dom.
Moram još puno toga istražiti, vidjeti i otkriti.
Ali imam puno vremena i svu svoju energiju,
koja je neograničena.
Upoznala sam mladog Yina Yuguoa 4. siječnja 2019.
Došao je u posjet muzeju
i na kraju vođenog obilaska
htio je nešto napisati u knjigu posjetitelja,
a kako je bio jako visok, kleknuo je.
Bio je to veoma neobičan trenutak.
Kao da se molio za povijest ovog muzeja.
Zato sam ga zamolila da ga fotografiram.
Nažalost, po toj fotografiji
poslije ga je identificirala policija.
Nakon što se dogodila tragedija.
U petak navečer rekao mi je da želi posjetiti tvrđavu Neamt.
Zamolila sam ga da ne ide. Upozoravali su na loše vremenske uvjete.
Ali odlučio je otići.
Sjeo je na vlak.
I na usputnoj stanici vlak je stajao dulje nego što je bilo uobičajeno.
Kako nije imao nikakvih informacija, Yuguo je počeo paničariti.
Mislio je da ondje treba sići.
U trenutku polaska odlučio je skočiti.
Otvorio je vrata
i vidio more snijega,
ne znajući da je ispod snijega kamena kilometarska oznaka
u koju je udario glavom.
Smrt je bila trenutna.
Sjećam se kako si se igrao u kadi
kad si bio malen.
Voda je prskala na sve strane,
a prostorija je bila ispunjena tvojim smijehom.
Rekao si: „Mislim da je pepeo priroda svemira.
Zemlja je pepeo Sunca, Sunce je pepeo galaksije.
Sve je pepeo.”
Imao si pet godina.
Više se ne mogu nasmijati.
Ako doista postoji paralelni svemir,
nadam se da je on ondje i da slijedi svoje snove.
Nadam se da je u tom svijetu zdrav i sretan
te da živi život kakav želi živjeti.
Moram naučiti biti snažan.
Mnogi su nas pitali žalimo li što smo ga pustili.
Ne žalimo. Ni zbog čega.
Najveća je želja roditelja
gledati kako njihovo dijete ostvaruje svoje snove.
Ako se bojimo slijediti svoje snove, onda nećemo imati ništa.
Bacău je njegov dom.
Zato što se nalazi u Karpatima.
Zato što je ondje proveo 80 nevjerojatno sretnih dana.
Rekao je: „Mama, sanjao sam da sam zmaj i da letim nebom.
Ali umro sam. Pogođen sam u srce.
Pao sam s neba i ljudima su podijelili moje meso.”
Rekao mi je da ga je taj san usrećio.
15. ožujka 2019., na dan njegova 17. rođendana,
Yuguo je proglašen počasnim građaninom Bacăua.
Roditelji su ondje osnovali stipendiju nazvanu po njemu
za vrhunske studente književnosti.
Sponzorirat će je do kraja svojih života.
POSVEĆENO YUGUOU I NJEGOVIM DRAGIM RODITELJIMA
Prijevod titlova: Domagoj Južnić